rejauldu/bengali-wikipedia huggingface dataset:
মোহাম্মদ আলী বাংলাদেশ আওয়ামী লীগের রাজনীতিবিদ ও নোয়াখালী-৬ (হাতিয়া) আসনের বর্তমান  সংসদ সদস্য।   জন্ম ও প্রাথমিক জীবন  মোহাম্মদ আলী ৭ এপ্রিল ১৯৬১ সালের সালে নোয়াখালী জেলার হাতিয়া উপজেলার চরকৈলাশ গ্রামে জন্মগ্রহণ করেন।  তিনি স্নাতক ডিগ্রী অর্জন করেন। তার পিতা আবদুল মালেক ছিলেন আইনজীবী। তিনি (আবদুল মালেক) নোয়াখালীতে পাবলিক প্রসিকিউটর হিসেবে দায়িত্ব পালন করে হাইকোর্টে আইন পেশায় শুরু করেন। পাঁচ ভাইয়ের মধ্যে তিনি সবার বড়।   রাজনৈতিক ও কর্মজীবন  মোহাম্মদ আলী ছাত্রজীবনে বামপন্থী রাজনীতিবিদ ছিলেন। পরে যোগ দেন বাংলাদেশ জাতীয়তাবাদী যুবদলে। এর পর জাতীয় পার্টিতে যোগ দেন। তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টি সমর্থন নিয়ে নোয়াখালী-৬ (হাতিয়া) আসন থেকে প্রথমবার সংসদ সদস্য নির্বাচিত হয়ে ছিলেন। এর পর ১৯৮৮ সালের চতুর্থ জাতীয় সংসদে একই আসন থেকে তিনি জাতীয় পার্টি সমর্থনে পুনরায় সাংসদ নির্বাচিত হন। ১৯৯১ ও ১৯৯৬ সালের নির্বাচনে জাতীয় পার্টি থেকে নির্বাচন করে হেরে যান তিনি। ১৯৯৬ সালে আওয়ামী লীগ সরকার গঠন করলে নোয়াখালী জেলা আওয়ামী লীগের তৎকালীন সভাপতি মাহমুদুর রহমান বেলায়েতের হাত ধরে আওয়ামী লীগে যোগ দিয়ে হাতিয়া উপজেলা আওয়ামী লীগের সভাপতির দায়িত্ব পান। ২০০১ সালের অষ্টম জাতীয় সংসদ নির্বাচনে তিনি একই আসন থেকে আওয়ামী লীগের মনোনয়ন না পেয়ে চট্টগ্রাম বিভাগের একমাত্র স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। উল্লেখ্য,২০০১ পরবর্তী সময়ে হাতিয়ার চরাঞ্চলে র‍্যাব-পুলিশ কর্তৃক বিচারবহির্ভূত হত্যাকান্ডের প্রতিবাদে টেলিভিশন টকশোতে সরব ভূমিকার জন্য তিনি প্রশংসিত।  ২০০৮ সালের নবম জাতীয় সংসদ নির্বাচনে তিনি আওয়ামী লীগ থেকে মনোনয়ন পেলেও ঋণখেলাপি হওয়ায় মনোনয়নপত্র বাতিল হলে তার স্ত্রী আয়েশা ফেরদাউস স্বতন্ত্র নির্বাচন করে হেরে যান। আয়েশা ফেরদাউস ২০১৪ ও ২০১৯ সালে আওয়ামী লীগের প্রার্থী হিসেবে নির্বাচিত সংসদ সদস্য। সর্বশেষ ২০২৪ সালে দ্বাদশ জাতীয় সংসদ নির্বাচনে আওয়ামী লীগের প্রার্থী হিসেবে জয়লাভ করে।পরবর্তীতে সরকার পতন হলে তিনি পদ হারান।   আরও দেখুন   তৃতীয় জাতীয় সংসদ সদস্যদের তালিকা  চতুর্থ জাতীয় সংসদ সদস্যদের তালিকা অষ্টম জাতীয় সংসদ সদস্যদের তালিকা  তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:নোয়াখালী জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশের স্বতন্ত্র রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:দ্বাদশ জাতীয় সংসদ সদস্য
কেইম্যান দ্বীপপুঞ্জ ইসলাম একটি সংখ্যালঘু ধর্ম। ২০২২ সালের তথ্য অনুযায়ী দ্বীপপুঞ্জের মোট জনসংখ্যার (৭১,১০৫ জন) ০.১৭% ইসলাম ধর্মের অনুসারী।  কেইম্যান দ্বীপপুঞ্জে মূলত খ্রিস্টানরা সংখ্যাগরিষ্ঠ (৬৭.৮% প্রোটেস্ট্যান্ট ও ১৪.১% ক্যাথলিক) এবং ৯% নাস্তিক ও ৭% অন্যান্য ধর্মের অনুসারী (ইসলাম, ইহুদী ধর্ম, হিন্দু ধর্ম, বাহাই ধর্ম প্রভৃতি)। কেইম্যান দ্বীপপুঞ্জের জনগণ নিজেদের ধর্মীয় বিশ্বাসের প্রতি অত্যন্ত আন্তরিক হিসেবে প্রসিদ্ধ; রবিবার ও খ্রিস্টান ধর্মীয় উৎসবগুলিতে সাধারণত বন্দরগুলি বন্ধ থাকে। দেশের রাজধানী জর্জটাউনে একটি ইহুদি উপাসনালয় (বেইথ নেসেট), মুসলিমদের একটি মসজিদ (সময়োপযোগী ভবনে) এবং বাহাই ও হিন্দুদের জন্যে একটি করে ব্যক্তিগত উপাসনাস্থল রয়েছে।    ইতিহাস   ব্রিটেনের ওয়েস্ট ইন্ডিজে ক্যারিবীয় সাগরের অববাহিকায় অবস্থিত ব্রিটিশ বিদেশি অঞ্চল কেইম্যান দ্বীপপুঞ্জে মুসলমানরা ১৯৭০-এর দশকের শুরু থেকে বসবাস করছে। ১৯৮১ সালের ডিসেম্বর পর্যন্ত এখানে মুসলমান পরিবারের সংখ্যা ছিল খুবই কম এবং এখানে বসবাসরত মুসলিমদের অধিকাংশই আন্তর্জাতিক ক্রেডিট ও বাণিজ্য ব্যাংকের কেইম্যান শাখায় কাজ করত। ১৯৯১ সালে ব্যাংকটি বন্ধ হয়ে যাওয়ার পর বহু মুসলিম পরিবার দ্বীপ ছেড়ে চলে যায়। প্রথমদিকে জুমার নামাজ ব্যাংকের এক মুসলমান কর্মীর ব্যক্তিগত ভবনে আদায় করা হতো। তবে সেই কর্মীকে অন্য দেশে বদলি করা হলে একত্রে নামাজ পড়া বন্ধ হয়ে যায়।   ১৯৯২ সাল থেকে জুমার নামাজ অপর এক মুসলিমের ভবনে পুনরায় শুরু হয় এবং সেখানে জামাতে মাত্র ৩-৪ জন অংশ নিত। পরবর্তীতে ইন্দোনেশিয়া থেকে আসা মুসলিমরা এতে যুক্ত হলে ইসলামী সম্প্রদায় আরো সক্রিয় হয় এবং দ্বীপে ইসলাম প্রচারের সুযোগ তৈরি হয়। ফলে মুসলিমদের অধিকাংশ নিয়মিত জুমার নামাজে অংশ নিতে শুরু করে।   কয়েক বছর পর রবিবার ইসলামি স্কুল নামে একটি ধর্মীয় বিদ্যালয় প্রতিষ্ঠিত হয়। প্রথমে এটি রাজধানী জর্জটাউনের টাউন হলে পরিচালিত হতো। তবে ভাড়ার উচ্চমূল্য ও প্রবেশের অসুবিধার কারণে স্কুলটি অন্য জায়গায় স্থানান্তরিত হয়। দশ বছর ধরে এটি একজন মুসলমানের ব্যক্তিগত বাড়িতে পরিচালিত হয়, যেখানে কুরআন শিক্ষা, আরবি ভাষা কোর্স ও পাঁচ ওয়াক্ত নামাজ আদায় করা হতো। পাঁচজন শিশু এই স্কুল থেকে কুরআন হিফজ সম্পন্ন করে। ২০০৪ সালের সেপ্টেম্বরে হারিকেন আইভান দ্বীপপুঞ্জে ব্যাপক ধ্বংসযজ্ঞ চালায়, যার ফলে ৮৫% ভবন ক্ষতিগ্রস্ত হয় এবং কয়েক মাসের জন্য জুমার নামাজ বন্ধ থাকে।   ২০০৭ সালে একটি ভবন মসজিদের জন্য কেনা হয় এবং সেখানে পাঁচ ওয়াক্ত নামাজ চালু করা হয়। গত ২০ বছরে কেইম্যান দ্বীপপুঞ্জে মুসলিমদের সংখ্যা উল্লেখযোগ্যভাবে বৃদ্ধি পেয়েছে। কারণ অনেক মুসলিম শিক্ষার্থী এখানকার কেইম্যান ইউনিভার্সিটি ইনসালাওয়োতে পড়াশোনা করতে আসে।    মসজিদ  দ্বীপপুঞ্জে কোনও প্রতিষ্ঠিত মসজিদ নেই। তবে ইবাদাত ও ধর্মীয় অনুষ্ঠানের জন্য ব্যক্তিগতভাবে ভবন ভাড়ায় নেওয়া হয়। কারণ এখানে মুসলিম জনসংখ্যা খুবই কম (৭১,১০৫ জন জনসংখ্যার মধ্যে ১২১ জন বা ০.১৭%)। তাই সম্প্রদায়ের লোকজন খুবই ঘনিষ্ঠ এবং নামাজের জন্য যদি কোনো হল বা ভবন না থাকে, তাহলে তারা এর জন্য একজন বন্ধুর বাড়িতে জড়ো হয়। কেইম্যান দ্বীপপুঞ্জে ইসলামিক সোসাইটি নামে একটি ইসলামি সংস্থাও প্রতিষ্ঠিত হয়েছে, যা গোটা দেশের মুসলিমদের কাছে ইসলামি বার্তা পৌঁছানো এবং নিরাপদ ইবাদতের জন্য একটি স্থান প্রদানের লক্ষ্যে গঠিত হয়েছিল। https://m.facebook.com/pages/category/Community/Islamic-Society-of-Cayman-Islands-unforgettable-community-214344045281658/    উল্লেখযোগ্য মুসলিম    আনোয়ার চৌধুরী, কেইম্যান দ্বীপপুঞ্জের গভর্নর (২০১৮)।  তথ্যসূত্র   বিষয়শ্রেণী:দেশ অনুযায়ী ইসলাম বিষয়শ্রেণী:ক্যারিবীয় অঞ্চলে ইসলাম
বীনা মন্ডল একজন ভারতীয় রাজনীতিবিদ। তিনি তৃণমূল কংগ্রেসের সদস্য হিসেবে স্বরূপনগর থেকে পশ্চিমবঙ্গ বিধানসভায় নির্বাচিত হন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি
ইরানাইট ( ফার্সি : ایرانیت) হলো একটি ট্রাইক্লিনিক অর্থাৎ ত্রিনতঅক্ষীয় সীসা কপার ক্রোমেট সিলিকেট খনিজ যার সংকেত হলো Pb10Cu(CrO4)6(SiO4)2(F,OH) 2 । এটি ইরানের একটি ঘটনা থেকে প্রথম আবিষ্কার করা হয়েছিল। এটি হেমিহেড্রাইটের কপার অ্যানালগ (Pb10Zn(CrO4)6(SiO4)2(F,OH)2)। Mindat page for Iranite  এটি উষ্ণোদকীয় সীসা-বহনকারী মণিকশিরাগুলির একটির জারণ উৎপাদ হিসাবে পাওয়া যায়। যুক্ত খনিজগুলির মধ্যে রয়েছে ডায়োপটেজ, ফরনাসাইট, উলফেনাইট, মাইমেটাইট, সেরাসাইট এবং ডায়াবোলিট । Handbook of Mineralogy এটি প্রথম আবিষ্কার করা হয়েছিল ১৯৭০ সালে ইরানের আনারাকের উত্তর-পূর্বে সেবারজ খনিতে। Mindat page for Iranite    তথ্যসূত্র   বিষয়শ্রেণী:টেক্টোসিলিকেট
থাম্ব|হাকা হল মাওরি নৃত্যের একটি ঐতিহ্যবাহী ধারা। এই পেইন্টিং আনুমানিক ১৮৪৫ সালের। হাকা ( ,  ; একবচন হাকা, মাওরি এবং নিউজিল্যান্ড ইংরেজি উভয় ভাষায়) হল মাওরি সংস্কৃতির বিভিন্ন ধরনের আনুষ্ঠানিক নৃত্য ।  হাকা একটি পরিবেশনা শিল্প, যা প্রায়শই একটি দল দ্বারা পরিবেশিত হয়, জোরালো অঙ্গভঙ্গি ও সঙ্গীতের সাথে ছন্দময়ভাবে চিৎকার করে এবং মাটিতে পা দাবিয়ে নাচটি পরিবেশন করা হয়। ঐতিহ্যগতভাবে পুরুষ ও মহিলা উভয়ের দ্বারাই মাওরি সংস্কৃতির বিভিন্ন সামাজিক অনুষ্ঠানে হাকা পরিবেশিত হয়ে থাকে । এগুলি বিশিষ্ট অতিথিদের স্বাগত জানাতে বা দুর্দান্ত সাফল্য, অনুষ্ঠান বা অন্ত্যেষ্টিক্রিয়ার স্বীকৃতি জানাতে করা হয়।  কাপা হাকা গ্রুপ স্কুলে প্রচলিত। প্রধান মাওরি পরিবেশন শিল্পকলা প্রতিযোগিতা "তে মাতাতিনি" প্রতি দুই বছর অন্তর অনুষ্ঠিত হয়। থাম্ব|All Blacks একটি হাকা পরিবেশন করছে (ডুনেডিন, 2014) আন্তর্জাতিক ম্যাচের আগে প্রতিপক্ষকে চ্যালেঞ্জ জানাতে নিউজিল্যান্ডের ক্রীড়া দলগুলির হাকা পরিবেশনের অভ্যাস বিশ্বজুড়ে এই নৃত্যটিকে আরও ব্যাপকভাবে পরিচিত করেছে। এই ঐতিহ্যটি শুরু হয়েছিল নিউজিল্যান্ড নেটিভ ফুটবল দলের সফরের সাথে এবং নিউজিল্যান্ড রাগবি ইউনিয়ন দল (All Blacks নামে পরিচিত) ১৯০৫ সাল থেকে ঐতিহ্যটি বয়ে নিয়ে যাচ্ছে। যদিও পুরুষ যোদ্ধাদের ঐতিহ্যবাহী যুদ্ধের প্রস্তুতির সাথে সম্পর্কযুক্ত, তবে হাক্কা সাধারণত যুদ্ধের নাচ, এই ধারণাকে মাওরি পণ্ডিতরা ভুল বলে মনে করেন, পাশাপাশি, মাওরি সম্প্রদায়ের বাইরের ব্যক্তিদের দ্বারা হাকার ভুল পরিবেশনও অনুচিত বলে গণ্য হয়।  তথ্যসূত্র  বিষয়শ্রেণী:হাকা বিষয়শ্রেণী:পলিনেশিয়ার নৃত্য বিষয়শ্রেণী:দলীয় নৃত্য বিষয়শ্রেণী:আচার অনুষ্ঠান নৃত্য
থাম্ব|ছবির প্রিমিয়ার অনুষ্ঠানে অঞ্জন দত্ত এবং নীল দত্ত দ্য বং কানেকশন ২০০৬-এর বাংলা-ইংরেজি ভাষার ভারতীয় চলচ্চিত্র যা রাইমা সেন, শায়ান মুন্সী ও পরমব্রত চ্যাটার্জি অভিনীত এবং অঞ্জন দত্ত পরিচালিত। চলচ্চিত্রটি মার্কিন যুক্তরাষ্ট্র ও কলকাতার বাঙালির জীবন অবলম্বনে নির্মিত।   পটভূমি  এর গল্প দুউ যুবক, অপু (পরমব্রত চ্যাটার্জী) এবং অ্যান্ডি (শায়ান মুন্সী) কে কেন্দ্র করে আবর্তিত হয়। অপু ইউএস যাচ্ছেন। তিনি তার বান্ধবী শীলা (রাইমা সেন) কে প্রতিশ্রুতি দিয়েছেন যে তিনি শীঘ্রই ফিরে আসবেন এবং তাকে মার্কিন যুক্তরাষ্ট্রে নিয়ে যাবেন।  নিউ ইয়র্ক সিটিতে জন্ম নেওয়া ও বেড়ে ওঠা দ্বিতীয় প্রজন্মের অ্যান্ডির স্বপ্ন রয়েছে একজন সংগীতশিল্পী হওয়ার এবং চলচ্চিত্রে কাজ করার। সে তার আবেগ অনুধাবন করতে কলকাতায় আসে এবং তার পিতামহ মামা এবং দাদার বাড়িতে থাকে। কলকাতায় তিনি শীলার সাথে সাক্ষাত করেন, তার সাথে বন্ধুত্ব করেন এবং তার প্রেমে পড়ে যান।  এদিকে অপু যুক্তরাষ্ট্রে পৌঁছে এই ভিনদেশে তার পথ সন্ধানের জন্য লড়াই চালাচ্ছেন। প্রক্রিয়াটিতে তিনি রিতার সাথে (পীয়া রায় চৌধুরী অভিনয় করেছিলেন) বন্ধুত্ব করেন যার বাবা-মা তাকে অপুর সাথে বিয়ে দিতে চায়। মুভিটির বাকী অংশ অপু এবং অ্যান্ডির সামাজিক-কমিক অ্যাডভেঞ্চারগুলো কেন্দ্র করে আবর্তিত কারণ তারা তাদের জীবনের সাফল্য খুঁজে পেতে লড়াই করে।  মুভিটিতে কলকাতার ওয়েল-রক ব্যান্ড ক্যাসিনি’স ডিভিশনের একটি উপস্থিতি রয়েছে।   কাস্ট    অ্যানির চরিত্রে শায়ান মুন্সী  অপুর চরিত্রে পরমব্রত চ্যাটার্জী  রাইমা সেন শীল চরিত্রে  রীতা চরিত্রে পিয়া রাই চৌধারী  ভিক্টর ব্যানার্জি  সৌমিত্র চ্যাটার্জী  মমতা শঙ্কর  বিশ্বজিৎ চক্রবর্তী  অভিজিৎ দত্ত  সস্বতা চ্যাটার্জী  সম্রাট চক্রবর্তী  শওিক কুন্ডগ্রামি  মীর আফসার আলী  জুন মালিয়া তথ্যসূত্র   বহিঃসংযোগ      বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:নিউ ইয়র্কের (অঙ্গরাজ্য) পটভূমিতে চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ইংরেজি ভাষার ভারতীয় চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০৬-এর চলচ্চিত্র বিষয়শ্রেণী:২০০৬-এর নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
দেওয়ান সিরাজুল হক বাংলাদেশের রাজনীতিবিদ, যিনি তৎকালীন কুমিল্লা-৪ আসনের সংসদ সদস্য ছিলেন। তিনি ২০০২ সালের ৩ সেপ্টেম্বর কোমায় থেকে স্ট্রোকের কারণে ঢাকা মডিকেলে মারা যান।   প্রাথমিক জীবন  দেওয়ান সিরাজুল হক ব্রাহ্মণবাড়িয়া জন্মগ্রহণ করেন।   রাজনৈতিক জীবন  দেওয়ান সিরাজুল হক ১৯৬৯ সালে পূর্ব পাকিস্তান সড়ক পরিবহন কর্পোরেশন শ্রমিক ইউনিয়নের সাধারণ সম্পাদক ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন কুমিল্লা-৪ আসন থেকে সংসদ সদস্য নির্বাচিত হন। ১৯৬৪ সালে তিনি বাংলাদেশ মজদুর ফেডারেশনের সাধারণ সম্পাদকের দায়িত্ব পালন করেছেন।   তথ্যসূত্র   বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:২০০২-এ মৃত্যু বিষয়শ্রেণী:কুমিল্লা জেলার ব্যক্তি
থাম্ব|২০১২ সালে ৮০তম জন্মদিনে চন্দ্রকান্তা গয়াল   চন্দ্রকান্তা গয়াল (১৯৩২ - ৬ জুন ২০২০) ছিলেন একজন ভারতীয় জনতা পার্টির রাজনীতিবিদ। তিনি মাটুঙ্গা নির্বাচনী এলাকা থেকে তিনবার মহারাষ্ট্র বিধানসভার সদস্য ছিলেন, ১৯৯০, ১৯৯৫ এবং ১৯৯৯ সালে জিতেছিলেন। তিনি বেদ প্রকাশ গয়াল (১৯২৬-২০০৮) কে বিয়ে করেছিলেন, যিনি অটল বিহারী বাজপেয়ীর সরকারের একজন মন্ত্রী ছিলেন। তাদের ছেলে পীযূষ গোয়েল মোদি মন্ত্রকের মন্ত্রী।  Matunga Assembly Constituency Election ResultPiyush Goyal: BJP's go-to manThese men and women will run India for the next 5 years  চন্দ্রকান্তা গয়াল জুন ২০২০ সালে ৮৮ বছর বয়সে মারা যান    তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০২০-এ মৃত্যু বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য ১৯৯০-১৯৯৫ বিষয়শ্রেণী:মহারাষ্ট্র বিধানসভার সদস্য ১৯৯৯-২০০৪ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:মুম্বইয়ের রাজনীতিবিদ বিষয়শ্রেণী:মহারাষ্ট্র বিধানসভার নারী সদস্য
thumb|right|পোড়ুথল  পোড়ুথল () হল একটি দক্ষিণ ভারতীয় উত্তর মালাবার অঞ্চলের মূল খাবারের আনুষঙ্গিক পদ। এটি সাধারণত মধ্যাহ্নভোজ এবং রাতের খাবারে রান্না করা ভাতের সাথে পরিবেশন করা হয়। এটি ঐতিহ্যগতভাবে বিবাহ এবং অন্যান্য অনুষ্ঠানের উদযাপনে পরিবেশন করা হয়। অপরদিকে, মটরশুটি পোডুথোল স্বাস্থ্যকর উদ্ভিজ্জ সহ ফ্রাই তৈরি করা সহজ এবং বাষ্পযুক্ত ভাতের জন্য একটি নিখুঁত পার্শ্বপদ। একইসাথে উল্লেখ্য যে, কোড়ানো নারকেল দিয়ে সাজানো এই খাবারগুলি সাধারণত উত্তর মালাবারে পোডুথল এবং কেরালার বাকি অংশে থোরান হিসাবে উল্লেখ করা হয়। এটি সাধারণত মধ্যাহ্নভোজ এবং রাতের খাবারের সময় রান্না করা ভাতের সাথে খাওয়া হয়। এটি একটি প্রথাগত খাবার যা মূলত বিবাহ, জন্মদিনের পার্টি এবং অন্যান্য অনুষ্ঠানের মতো বিশেষ অনুষ্ঠানে তৈরি করা হয়। রান্নার পদ্ধতি পোডুথোল রান্নার প্রথম ধাপে বাঁধাকপি, মটরশুটি, অপরিপক্ক কাঁঠাল, গাজর, কাঁচা কলা, ইয়ার্ডলং শিম, করলা, সাদা দাগওয়ালা ওলকচুর ফুল এবং সবুজ বা লাল চিরা, সজনে ডাঁটা, কলমী শাক (ইপোমিয়া অ্যাকোয়াটিকা) এবং বকফুল (সেসবানিয়া গ্র্যান্ডিফ্লোরা) সহ বাকি শাকসবজিগুলি সূক্ষ্মভাবে কাটা হয়। এই সূক্ষ্ম কাটা পাতা এবং শাকসব্জী হলুদ গুঁড়ো, লঙ্কা গুঁড়ো, কাটা পেঁয়াজ এবং কোড়া নারকেলের সাথে মেশান হয়। মিশ্রণটি একটি গরম প্যানে রাখা হয় এবং পুরোপুরি রান্না না হওয়া পর্যন্ত নাড়তে হয়।  রান্নার পর নারকেল তেলে ভাজা কারি পাতা ও সরিষা রসুনের সঙ্গে ঢেলে দেওয়া হয়।  আরও দেখুন  কালথপ্পম  কিন্নাথপ্পম  কলরিপয়ত্তু  থোরান  তথ্যসূত্র  বিষয়শ্রেণী:দক্ষিণ ভারতীয় রন্ধনশৈলী
ক্যাসল-শ্রেণীর টহল জাহাজ হলো রাজকীয় নৌবাহিনীর উপকূলীয় টহল জাহাজের শ্রেণী। এই শ্রেণীর সর্বমোট দুটি জাহাজ নির্মাণ করা হয় এবং ২০১০ সালে বাংলাদেশ নৌবাহিনীর নিকট বিক্রয় করা হয়। বাংলাদেশ নৌবাহিনী এগুলোকে সি-৭০৪ জাহাজ বিধ্বংসী ক্ষেপণাস্ত্র ও সেন্সরসহ আরও অস্ত্রশস্ত্র দিয়ে উন্নত করেছে। এই জাহাজগুলো বর্তমানে বাংলাদেশ নৌবাহিনী কর্তৃক কর্ভেট হিসেবে পুনঃশ্রেণিবদ্ধ করা হয়।   নকশা   ক্যাসল-শ্রেণী ডেভিড কে. ব্রাউন কর্তৃক রাজকীয় নৌবাহিনীর জন্য ছয়টি অফশোর টহল জাহাজের একটি সিরিজ হিসাবে নকশা করা হয়েছিল। যা পূর্ববর্তী আইল্যান্ড-শ্রেণীর অপর্যাপ্ত গতি, উপ-অনুকূল সমুদ্র-রক্ষণাবেক্ষণ এবং উদ্ধার হেলিকপ্টারগুলির জন্য একটি ফ্লাইট ডেকের অভাবের সমালোচনার প্রতিক্রিয়ায় নতুনভাবে নকশা করা হয়েছিল।  এরই ধারাবাহিকতায়, মাত্র দুটি জাহাজ নির্মিত হয়েছিল, এইচএমএস লিডস ক্যাসল এবং এইচএমএস ডাম্বারটন ক্যাসল। দুটি জাহাজই স্কটল্যান্ডের অ্যাবারডিনে হল রাসেল দ্বারা নির্মিত হয়। এই আইল্যান্ড-শ্রেণির উপর উল্লেখযোগ্য উন্নতি ছিল - জাহাজগুলো ৩০০ টন বড়, ভারী সমুদ্রে আরো স্থিতিশীল, ৩ নট (৫.৬ কিমি / ঘন্টা; ৩.৫ মাইল) দ্রুত এবং একটি বড় ফ্লাইট ডেকের সাথে সজ্জিত ছিল যা একটি সি কিং হেলিকপ্টারকে বহন করতে সক্ষম। অল্প সময়ের জন্য, জাহাজগুলি ১২০ জন সৈন্যকে ধারণ করতে পারে।  জাহাজ দুটির প্রাথমিক লক্ষ্য ছিল ফিশারি প্রোটেকশন স্কোয়াড্রনের সাথে কাজ করা, মাছ ধরার বহর এবং উত্তর সাগরের তেল ও গ্যাস ক্ষেত্র উভয়কে রক্ষা করা। এছাড়া জাহাজগুলো মাইনলেয়ার হিসাবেও কাজ করতে পারে এবং তেল স্লিকগুলি ছড়িয়ে দেওয়ার জন্য বোর্ডে ডিটারজেন্ট স্প্রে করার সুবিধা ছিল।   কার্যক্রম   ফকল্যান্ডস যুদ্ধের পর ফকল্যান্ড দ্বীপপুঞ্জে একটি জাহাজকে গার্ড জাহাজ হিসেবে দীর্ঘমেয়াদী রাখা হয়। লিডস ক্যাসল এবং ডাম্বারটন ক্যাসল তিন-বার্ষিক ভিত্তিতে ভূমিকাটি ঘুরিয়েছিল, যদিও জাহাজের সদস্যরা সাধারণত ছয় মাসের ঘূর্ণন করত।   প্রতিস্থাপন   ক্যাসল-শ্রেণীর টহল জাহাজসমূহকে ফকল্যান্ডে রিভার-শ্রেণীর টহল জাহাজ, এইচএমএস ক্লাইডের উপর ভিত্তি করে একটি অনন্য জাহাজ দ্বারা প্রতিস্থাপিত হয়েছিল এবং উভয় জাহাজকে নিষ্ক্রিয় করা হয়েছিল। মূলত ২০০৭ সালে পাকিস্তান মেরিটাইম সিকিউরিটি এজেন্সির কাছে হস্তান্তরের চুক্তিটি ভেস্তে যায় এবং দুটি জাহাজই বাংলাদেশ নৌবাহিনীর কাছে বিক্রি করা হয়।   জাহাজসমূহ    নাম নিশান নির্মাতা প্রবর্তন  হস্তান্তর কমিশন টীকা এইচএমএস লিডস ক্যাসল পি২৫৮হল, রাসেল অ্যান্ড কোম্পানি, অ্যাবরদিন ১৮ অক্টোবর, ১৯৭৯ ২৯ অক্টোবর, ১৯৮০ ২৭ আগষ্ট, ১৯৮১ এপ্রিল ২০১০ সালে বাংলাদেশ নৌবাহিনীর নিকট বিক্রয় করা হয়। যা বানৌজা ধলেশ্বরী নাম ২০১১ সালে কমিশন লাভ করে। এইচএমএস ডাম্বারটন ক্যাসল পি২৬৫ ২৫ জুন, ১৯৮০ ৩ জুন, ১৯৮১ ১২ মার্চ, ১৯৮২ এপ্রিল ২০১০ সালে বাংলাদেশ নৌবাহিনীর নিকট বিক্রয় করা হয়। যা বানৌজা বিজয় নাম ২০১১ সালে কমিশন লাভ করে।   তথ্যসূত্র   বিষয়শ্রেণী:রাজকীয় নৌবাহিনী বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:বাংলাদেশ নৌবাহিনীর কর্ভেট
__NOTOC____NOEDITSECTION__  This helper template is designed to be used in other templates. It can help editors create template code that is self documenting.   ব্যবহার  If a and b then true.  If a nor b then false.  If a or b then false.  It can be used to replace the construct: {{#if:a|{{#if:b|true|false}}|false}}   উদাহরণ  <tt> {{if both| a | b |true|false}} →   {{if both| a | |true|false}} →   {{if both| | b |true|false}} →   {{if both| |  |true|false}} →  <tt>   আরও দেখুন          বিষয়শ্রেণী:If-then-else templates
This is a template for linking to entries in the Historic American Buildings Survey database on the Library of Congress website. Sample usage is as follows:    {{HABS |survey=MD-1167 |id=md1633 |title=Evergreen |photos=146 |color=16 |dwgs=30 |data=233 |cap=9}}  Required parameters: survey. The "Survey Number" from the HABS database entry. Always consists of a two-letter state abbreviation (all upper case) followed by a hyphen and one or more numbers. Subsidiary structures on a common site may have a second hyphen followed by one or more letters. (Some older HABS surveys have numbers instead of letters after the second hyphen.) id. The last six digits from the "Bookmark This Record" link given in the HABS database entry. Always consists of a two-letter state ab
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৯:২৩, ৩ সেপ্টেম্বর ২০২৩ (ইউটিসি) হোসেন্দী দাখিল মাদরাসা   – (অপসারণের প্রস্তাবনা দেখুনলগ দেখুন) () হাইস্কুল সমমান শিক্ষা প্রতিষ্ঠান! বহু পুরাতন কোন শিক্ষা প্রতিষ্ঠানও নয়। উল্লেখযোগ্যতার অভাব। 𝓑𝓐𝓓𝓗𝓞𝓝 (আলাপ) ২২:১২, ২৯ আগস্ট ২০২৩ (ইউটিসি)  রাখুন , কেননা, এটি মাধ্যমিক পর্যায়ের মাদরাসা। মাধ্যমিক পর্যায়ের অনেক স্কুল/ মাদরাসার নিবন্ধ আছে। মো. মাহমুদুল আলম (আলাপ) ০২:২৭, ৩১ আগস্ট ২০২৩ (ইউটিসি) @মো. মাহমুদুল আলম মাধ্যমিক পর্যায়ের কোনো শিক্ষা প্রতিষ্ঠানকে পূর্বনির্ধারিতভাবে উল্লেখযোগ্য বলে ধরা হয় না। এরূপ অন্য নিবন্ধ গুলিও অপসারণ করা হবে। তাই অন্য গুলোর উদাহরণ দিয়ে লাভ নেই। দ্রষ্টব্য: উইকিপিডিয়ার পঞ্চস্তম্ভের প্রথম স্তম্ভ অনুযায়ী "উইকিপিডিয়ার নিবন্ধ কোন মৌলিক গবেষণা হতে পারবে না এবং নিবন্ধে সঙ্কলিত তথ্য যাচাইযোগ্য হতে হবে।" বিষয়টি স্মরণে রাখবেন। 𝓑𝓐𝓓𝓗𝓞𝓝 (আলাপ) ০৯:০৩, ৩১ আগস্ট ২০২৩ (ইউটিসি) @BadhonCR অনুগ্রহ করে পঞ্চস্তম্ভের প্রমাণ এই ক্ষেত্রে পেশ করবেন না। এটা উইকিপিডিয়ার পঞ্চস্তম্ভকে হাস্যকর স্থানে নিয়ে যাচ্ছে। পঞ্চস্তম্ভ উইকিপিডিয়ার মূল এবং এর নীতিমালাগুলো ব্যাখ্যা করা হয়েছে। আর অপসারণ প্রস্তাবনায় সংশ্লিষ্ট নীতিমালাই পেশ করা উচিত। যেমন- WP:GNG বা এই ধরণের নীতিমালাগুলো। পঞ্চস্তম্ভ মৌলিক একটি বিষয়, যেটা অপসারণ প্রস্তাবনায় আলোচনায় আসবেনা। ‍~ কাপুদান পাশা (বার্তা - অবদান) ২১:৩৬, ৩১ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মারিয়া মার্থা দিয়াজ ভেলাস্কেজ (জন্ম ৩০ আগস্ট ১৯৫১, তেগুসিগালপা) হলেন একজন হন্ডুরান রাজনীতিবিদ। তিনি ১৯৯৯ এবং ২০০৯ সালে মোট দুইবার হন্ডুরাস জাতীয় নারী ইনস্টিটিউটের মন্ত্রীর দায়িত্ব পেয়েছিলেন। হাজার হাজার চীনা নাগরিককে হন্ডুরান পাসপোর্ট বেআইনিভাবে বিক্রয়ের নিন্দার জন্য তিনি চিনাজোর নায়িকা (হিরোইনা দেল চিনাজো) হিসাবেও পরিচিত।   হন্ডুরাস জাতীয় নারী ইনস্টিটিউট (আইএনএএম)  ১৯৯৯ সালের ফেব্রুয়ারিতে দিয়াজকে সরকারী নারী অফিসের (জিএমও) একজন পরিচালক নিযুক্ত করা হয়েছিল। পরে তিনি সেটিকে জাতীয় নারী ইনস্টিটিউটে (আইএনএএম) রূপান্তরিত করেছিলেন। সামাজিক, অর্থনৈতিক, রাজনৈতিক এবং সাংস্কৃতিক ক্ষেত্রে লিঙ্গ সমতার উপর দৃষ্টি নিবদ্ধ করে চলমান উন্নয়ন প্রক্রিয়ায় নারীদের অন্তর্ভুক্ত করার জন্য আইএনএএম প্রতিষ্ঠিত হয়েছিল। দিয়াজ ২০০২ সালের জানুয়ারি পর্যন্ত আইএনএএম মন্ত্রীর পদে ছিলেন।  ২০০৯ এর জুলাইয়ে, দিয়াজ দ্বিতীয়বারের জন্য জাতীয় নারী ইনস্টিটিউটের মন্ত্রী নিযুক্ত হয়েছিলেন এবং ২০১০ সালের জানুয়ারি পর্যন্ত দায়িত্ব পালন করেছিলেন। তাঁর নিয়োগের ফলে কিছু প্রতিবাদ হয়েছিল এবং বিক্ষোভকারীরা তাঁকে আইএনএএম ভবনে ঢুকতে বাধা দেওয়ার চেষ্টা করেছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:রাজনীতিতে হন্ডুরান নারী বিষয়শ্রেণী:হন্ডুরান রাজনীতিবিদ বিষয়শ্রেণী:২১শ শতাব্দীর হন্ডুরীয় নারী রাজনীতিবিদ বিষয়শ্রেণী:২১শ শতাব্দীর হন্ডুরীয় রাজনীতিবিদ
থাম্ব|২০১৬ মন্টেভিডিও সেফার্ডিক ইস্রায়েলীয় সম্প্রদায়, বুয়েনস আইরেস রাস্তা উরুগুয়ের প্রায় তিন-চতুর্থাংশ লোক রোমান ক্যাথলিক ধারার খ্রিস্টধর্মে বিশ্বাসী। এর বাইরে প্রোটেস্ট্যান্ট এবং ইহুদীদের উল্লেখযোগ্য সংখ্যালঘু সম্প্রদায় আছে। কিন্তু ২০২১ সালের হিসাবে জনসংখ্যার প্রায় ৪৪.৫% অ-ধর্মীয়। উরুগুয়ের সংবিধানে ধর্ম বিষয়ে স্বাধীনতা নিশ্চিত করা হয়েছে। উরুগুয়ের সরকারি ভাষা স্পেনীয় হলেও ধর্মের কারণে ইতালীয় শব্দভাণ্ডার ও উচ্চারণ এখানকার স্পেনীয় ভাষাকে প্রভাবিত করেছে। উরুগুয়েতে উল্লেখযোগ্য সংখ্যক লোক ইতালীয় বংশোদ্ভূত।   তথ্যসূত্র   বিষয়শ্রেণী:দক্ষিণ আমেরিকার ধর্মবিশ্বাস বিষয়শ্রেণী:উরুগুয়ে বিষয়শ্রেণী:দেশ অনুযায়ী ধর্মবিশ্বাস
ফ্রেড হার্কার (১২ মে ১৯১১ – ১৪ মার্চ ১৯৯৯) একজন ইংরেজ ক্রিকেটার ছিলেন। হার্কার ছিলেন একজন ডানহাতি ব্যাটসম্যান যিনি লেগ ব্রেক বল করেছিলেন। তিনি নর্টন-অন-টিস, কাউন্টি ডারহামে জন্মগ্রহণ করেন।  হার্কার ১৯৪৪/৪৫ রঞ্জি ট্রফিতে ইউনাইটেড প্রভিন্সের বিরুদ্ধে বাংলার হয়ে ব্রিটিশ রাজে একক প্রথম-শ্রেণীর উপস্থিতি করেছিলেন। বাংলার প্রথম ইনিংসে তিনি শূন্য রানে আউট হন এসএন গান্ধী, দ্বিতীয় ইনিংসে তিনি ১৬ রানে আউট হন জে. মেহরা। তিনি ইউনাইটেড প্রভিন্সের প্রথম ইনিংসে বোলিং করেন, ৪ ওভারে ১৬ রান খরচ করে এ. মাজিদের উইকেট নেন। পরে যখন তিনি ইংল্যান্ডে ফিরে আসেন, তখন তিনি ডারহামের হয়ে ১৯৪৭ সালের মাইনর কাউন্টি চ্যাম্পিয়নশিপে দুটি ম্যাচ খেলেন, ইয়র্কশায়ার দ্বিতীয় একাদশ এবং ল্যাঙ্কাশায়ার দ্বিতীয় একাদশের বিপক্ষে একটি করে ম্যাচ খেলেন।  তিনি ১৪ মার্চ ১৯৯৯ সালে স্টকটন-অন-টিস, কাউন্টি ডারহামে মারা যান।   তথ্যসূত্র    বহিঃসংযোগ    ইএসপিএনক্রিকইনফোতে ফ্রেড হার্কার  ক্রিকেট আর্কাইভে ফ্রেড হার্কার  বিষয়শ্রেণী:ইয়র্কশায়ারের ক্রীড়াবিদ বিষয়শ্রেণী:ডারহামের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:১৯৯৯-এ মৃত্যু বিষয়শ্রেণী:১৯১১-এ জন্ম বিষয়শ্রেণী:ইয়র্কশায়ার থেকে আগত ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
কাজী আব্দুস সাত্তার মুক্তিযুদ্ধের একজন বীর মুক্তিযোদ্ধা এবং বাংলাদেশের তৃতীয় সর্বোচ্চ বীরত্বসূচক পুরস্কার বীর প্রতীক-এর প্রাপক। ২০২৩ সালে, বাংলাদেশ সরকার তাকে মুক্তিযুদ্ধে অবদানের জন্য বাংলাদেশের সর্বোচ্চ বেসামরিক পুরস্কার স্বাধীনতা পুরস্কার (মরণোত্তর) প্রদান করেন। তার জন্ম মাদারিপুর জেলার কালকিনী উপজেলার গোপালপুরের কাজী পরিবারে। তিনি চিকিৎসক ও রাজনীতিবিদ ছিলেন। তার মেয়ে জোহরা বেগম কাজী ছিলেন প্রথম বাঙালি মুসলিম নারী চিকিৎসক।   তথ্যসূত্র   বিষয়শ্রেণী:বীর প্রতীক বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মাদারীপুর জেলার ব্যক্তি
মাদাগাস্কার, মোজাম্বিকের পূর্বে, দক্ষিণ আফ্রিকার পূর্ব উপকূলের দক্ষিণে ভারত মহাসাগরের একটি বিশাল দ্বীপ। এর মোট আয়তন ৫৮৭,০৪০ বর্গ কিলোমিটার (২২৬,৬৬০০ বর্গ মাইল) সাথে ৫৮১,৫৪০ বর্গ কিলোমিটার (২২৪,৫৩০ বর্গ মাইল) জমি এবং ৫,৫০০ বর্গ কিলোমিটার (২,১০০ বর্গ মাইল) জলাশয় । মাদাগাস্কার বিশ্বের চতুর্থ বৃহত্তম দ্বীপ এবং দ্বিতীয় বৃহত্তম দ্বীপ দেশ।  সর্বোচ্চ চূড়াটি ২,৮৭৬ মিটার (৯,৪৩৬ ফুট) উঁচুতে মেরোমোকোট্রো এ, যা দ্বীপের উত্তরে সারাতানানা ম্যাসিফ অঞ্চলে। রাজধানী আন্তানানারিভো দ্বীপের কেন্দ্রস্থলের নিকটবর্তী কেন্দ্রীয় উচ্চভূমিতে রয়েছে। এটির ১,২২৫,২৫৯ কিমি (৪৩৭,০৭৫ বর্গ মাইল) এর ২৫ তম বৃহত্তম স্বতন্ত্র অর্থনৈতিক অঞ্চল রয়েছে । মাদাগাস্কার আফ্রিকা ভূখণ্ডের থেকে ৪০০ কিলোমিটার (২৫০ মাইল) পূর্বে।    ইতিহাস    তথ্যসূত্র   বিষয়শ্রেণী:মাদাগাস্কারের ভূগোল বিষয়শ্রেণী:ভারত মহাসাগরের ভূগোল বিষয়শ্রেণী:দেশ অনুযায়ী আফ্রিকার ভূগোল